Μεταβολές της καρδιοαναπνευστικής ικανότητας και της μυϊκής δύναμης αθλητριών ομαδικών αθλημάτων κατά τον ετήσιο προπονητικό κύκλο:
Creators: name: Παπαευαγγέλου, Ευαγγελία Θ.
Publisher: name: Aristotle University of Thessaloniki
Year: 2013
Subjects: Μέγιστη πρόσληψη οξυγόνου
Μυϊκή δύναμη
Διακυμάνσεις απόδοσης
Γυναικεία ομαδικά αθλήματα
Maximal oxygen uptake
Muscle strength
Seasonal performance variations
Female team sports

description: Σκοπός της παρούσας μελέτης ήταν να εξετάσει και να διερευνήσει τις μεταβολές της σωματικής σύστασης, της καρδιοαναπνευστικής απόδοσης και της μυϊκής δύναμης των αθλητριών ποδοσφαίρου, καλαθοσφαίρισης και χειροσφαίρισης κατά τον ετήσιο προπονητικό κύκλο. Να συγκρίνει τα αποτελέσματα μεταξύ των μετρήσεων στα τρία διαφορετικά ομαδικά αθλήματα πριν από την έναρξη της προετοιμασίας, στο μέσο και στο τέλος της αγωνιστικής περιόδου και να εξετάσει τις διαφορές στην ισοκινητική μυϊκή δύναμη των αθλητριών μεταξύ αριστερού και δεξιού ποδιού στην κάμψη και την έκταση του γόνατος σε διαφορετικές γωνιακές ταχύτητες διερευνώντας τη σχέση της αναλογίας μεταξύ των οπίσθιων προς τους πρόσθιους μηριαίους μυς. Στη μελέτη συμμετείχαν δέκα εννέα αθλήτριες ποδοσφαίρου, είκοσι έξι αθλήτριες καλαθοσφαίρισης και είκοσι έξι αθλήτριες χειροσφαίρισης. Οι αθλήτριες υποβλήθηκαν σε ανθρωπομετρικές εξετάσεις, εργοσπιρομέτρηση για τον προσδιορισμό της μέγιστης πρόσληψης οξυγόνου και των καρδιοαναπνευστικών δεικτών και μέτρηση της ισοκινητικής μυϊκής δύναμης των πρόσθιων και των οπίσθιων μηριαίων σε τρεις γωνιακές ταχύτητες. Η πρώτη μέτρηση πραγματοποιήθηκε στην αρχή της προετοιμασίας, η δεύτερη στο μέσον της αγωνιστικής περιόδου και η τρίτη στο τέλος. Από τα αποτελέσματα των μετρήσεων διαπιστώθηκε ότι στις αθλήτριες ποδοσφαίρου το σωματικό βάρος παρουσίασε σημαντική μείωση από μέτρηση σε μέτρηση, στο ύψος δεν παρατηρήθηκε μεταβολή, ενώ σημαντική μέιωση διαπιστώθηκε και στο ποσοστό σωματικού λίπους. Στο ύψος και στο σωματικό βάρος των αθλητριών καλαθοσφαίρισης και χειροσφαίρισης σημαντική διαφορά εμφανίστηκε ανάμεσα σε όλες τις μετρήσεις, ενώ σημαντική μείωση διαπιστώθηκαν μεταξύ όλων των μετρήσεων και στο σωματικό τους λίπος. Από τη σύγκριση των τριών αθλημάτων διαπιστώθηκε ότι το σωματικό βάρος και το ποσοστό σωματικού λίπους ήταν χαμηλότερο στις αθλήτριες ποδοσφαίρου συγκριτικά με τις αθλήτριες καλαθοσφαίρισης και χειροσφαίρισης σ’ όλες τις μετρήσεις. Η μέγιστη πρόσληψη οξυγόνου παρουσίασε σημαντικές μεταβολές και στα τρία αθλήματα από την αρχική μέτρηση μέχρι και την τελική με σημαντική αύξηση στο μέσον της αγωνιστικής περιόδου και μικρή πτώση στο τέλος, ενώ ήταν σημαντικά υψηλότερη στις αθλήτριες ποδοσφαίρου από την αρχική μέχρι και την τελική μέτρηση συγκριτικά με τ’ άλλα δύο ομαδικά αθλήματα. Η ισοκινητική μυϊκή δύναμη παρουσίασε σταδιακή αύξηση από την έναρξη της περιόδου προετοιμασίας μέχρι και το τέλος της αγωνιστικής περιόδου στις αθλήτριες και των τριών ομαδικών αθλημάτων και στα δύο πόδια με σημαντική βελτίωση από μέτρηση σε μέτρηση, ενώ σημαντική διαφορά μεταξύ των τριών αθλημάτων διαπιστώθηκε μόνο στην αντοχή στη δύναμη στην έκταση του γόνατος μεταξύ των αθλητριών καλαθοσφαίρισης με τις αθλήτριες ποδοσφαίρου και χειροσφαίρισης και στα δύο πόδια. Διαφορές μεταξύ των δύο ποδιών παρατηρήθηκαν μόνο στις αθλήτριες ποδοσφαίρου και καλαθοσφαίρισης στη μέγιστη δύναμη, ενώ η αναλογία οπίσθιων/πρόσθιων μηριαίων μυών κυμάνθηκε σε φυσιολογικές τιμές σε όλα τα αθλήματα. Συμπερασματικά, διαπιστώθηκε ότι η σωματική σύσταση, η καρδιοαναπνευστική απόδοση και η μυϊκή δύναμη βελτιώθηκαν σημαντικά από την αρχική μέτρηση πριν από την έναρξη της προετοιμασίας συγκριτικά με τη μέτρηση στο μέσο της αγωνιστικής περιόδου και στα τρία αθλήματα. Επιπλέον, στο τέλος της αγωνιστικής περιόδου εμφανίστηκε σημαντική βελτίωση μόνο στη σωματική σύσταση και τη μυϊκή δύναμη σε σύγκριση με την προηγούμενη μέτρηση, ενώ αντίθετα δεν παρατηρήθηκε περαιτέρω βελτίωση στην καρδιοαναπνευστική απόδοση.
description: The purpose of the study was to examine and detect the changes in body composition, cardiorespiratory fitness and muscle strength of female soccer, basketball and handball players during an annual training cycle. Furthermore, to compare the results of the tests of the three different team sports before the beginning of the preparation training period, in the middle of the competitive season as well as at the end, and moreover, to detect the differences in isokinetic muscle strength between left and right leg during knee flexion and extension in three different speeds and assess the hamstrings to quadriceps ratio. The study comprised nineteen soccer players, twenty-six basketball players and twenty-six handball players. All participants underwent anthropometric measurements, ergospirometry test for the determination of maximal oxygen uptake and other cardiorespiratory parameters, as well as an isokinetic muscle strength measurement of hamstrings and quadriceps in three different speeds. The first testing took place at the beginning of the preparation training period, the second one in the middle of the competitive season and the third one at the end for each sport, respectively. The results showed that body weight in soccer players was significantly reduced from measurement to measurement, while there was no change in body height. Body fat percentage was significantly reduced as well. Body height and weight were significantly different in all measurements both in basketball and handball players, while their body fat was also significantly reduced from measurement to measurement. The comparison of the three sports showed that body weight and body fat was lower in soccer players compared to basketball and handball players in all measurements. Maximal oxygen uptake showed significant changes in all three team sports from the initial measurement to the final, with significant value increase in the middle of the competitive season and a small drop at the end, while the values were significantly higher in soccer players from the initial measurement to the last, compared to the other two team sports. Isokinetic muscle strength was gradually increased from the beginning of the preparation period to the end of the competitive season in all three team sport players in both their legs with significant improvement from measurement to measurement. Basketball players showed higher knee extension values during muscle endurance testing compared to soccer and handball players in both their legs and in all three measurements. The comparison between left and right leg indicated that there were significant differences only in maximal strength in both soccer and basketball players, while the hamstrings to quadriceps ratio showed normal values in all team sports. In conclusion, body composition, cardiorespiratory fitness and muscle strength were significantly improved in the middle of the competitive season compared to the initial testing at the beginning of the preparation period in all three sports. Moreover, there was a significant improvement of body composition and muscle strength at the end of the competitive season too, compared to the previous measurements, while no further improvement was detected in cardiorespiratory fitness.